laion/Wikipedia-Exotic huggingface dataset:
Glatsiaalrelikt

Glatsiaalrelikt (ladinakeelsetest sõnadest glacies 'jää' ja relictum 'jääk', 'jäänuk') ehk jääajajäänuk on pleistotseeni külmadel perioodidel mingisse piirkonda levinud ja seal hiljem püsima jäänud taime- või loomaliik. Jääjajäänukid on külma- ning sageli ka valguselembesed (esimestena said varase Dryase kliimaallstaadiumis kasvama hakata valguslembesed taimed, kes lepivad lühikese suvega ning saavad hakkama alles kujuneva muldkattega toitevaestel liivadel, kruusadel, savisetetel või lubjakiviplatoo lõhedes). Kui jääaegadel toimus nende levik lõuna suunas (või kõrgmägedelt allapoole), võis järgneva soojenemise ajal levila taandumise käigus tekkida eri populatsioonide biogeograafiline eraldatus kuni üksikute populatsioonide geneetilise lahknemiseni. Hästi uuritud jääajajäänuk on harilik drüüas (Dryas octopetala), mis oli Euroopas levinud viimase jääaja lõpus. Lumikivirik (Micranthes nivalis) ja Pedicularis sudetica on arktilised liigid (üks Teravmägedel, teine Põhja-Kanadas), kuid neid leidub reliktidena ka Krkonoše mäestikus Tšehhis ja Poolas. Rabamurakas (Rubus chamaemorus) on boreaalse regiooni liik, kuid seda on leitud kahest leiukohast Põhja-Saksamaal. Püreneedes on glatsiaalrelikt vesilikuliik Calotriton asper. Läänemeres on glatsiaalreliktid jääaja järgselt Joldiamerre rännanud mereliste ja riimveeliste liikide järglased, nagu tavaline harjaslabalane (Monoporeia affinis) ja merikilk (Saduria entomon). Relikt Endeem Eesti ala periglatsiaalne taimkate jääaja lõpus. - Eesti Entsüklopeedia Läänemere loomastik. - Eesti Entsüklopeedia
Dryas

Dryas [drü:as] oli suhteliselt külm ajavahemik hilisjääaja lõpus (umbes 13 000–10 000 14C-aastat tagasi). Dryas jaotatakse kolmeks perioodiks, varaseks, keskmiseks ja hiliseks Dryaseks; nende perioodide vahel olid soojemad ajajärgud. Eestis leidub keskmise ja hilis-Dryase setteid. Nimetus on antud perioodile iseloomuliku tundrataime drüüase järgi. Dryas. - Eesti Entsüklopeedia
Kuveidi kõrgeimate ehitiste loend

Siin on loetletud Kuveidi kõrgeimaid ehitised. 2024. aasta seisuga on Kuveidi kõrgeim hoone 80-korruseline 413 meetri kõrgune Al Hamra Torn (maailma kõrguselt 37. hoone), mis valmis aastal 2011. Kõrguselt teine on 300-meetrine NBK Torn. Kuveiti on kavandatud ka 1001 meetri kõrgune Burj Mubarak Al Kabir, millest saaks maailma kõrgeim ehitis. Lähis-Ida kõrgeimate ehitiste loend Aasia kõrgeimate ehitiste loend Kõrgeimate ehitiste ja rajatiste loend https://www.meed.com/jeddah-developer-restarts-worlds-tallest-tower
Kollahabe

"Kollahabe" (originaalpealkiri inglise keeles "Yellowbeard") on 1983. aastal esilinastunud Ameerika Ühendriikide ja Suurbritannia komöödiafilm, mille režissöör oli Mel Damski ning stsenaristid Graham Chapman, Peter Cook, Bernard McKenna ja David Sherlock. Peaosades astusid üles Chapman, Cook, Peter Boyle, Cheech & Chong, Martin Hewitt, Michael Hordern, Eric Idle, Madeline Kahn, James Mason ja John Cleese. Väiksemad rollid olid Marty Feldmanil, Spike Milliganil ja Peter Bullil. "Yellowbeard (PG) (CUT)". British Board of Film Classification. 28. juuli 1983. Vaadatud 24. septembril 2016. "Yellowbeard (1983)". AFI Catalog of Feature Films. Vaadatud 25. juunil 2023. "Yellowbeard (1983)". British Film Institute. Originaali arhiivikoopia seisuga 19. september 2017. Vaadatud 25. juunil 2023. Farber, Stephen (9. jaanuar 1983). "Ahoy! Just Over the Horizon, A Fleet of Pirate Movies". The New York Times. Vaadatud 23. juunil 2020.
Kuveidi Keskpank

Kuveidi Keskpank (araabia keeles بنك الكويت المركزي) on Kuveidi keskpank. Asutuse ülesannete hulka kuuluvad valuuta haldamine ja koos kaubandus- ja tööstusministeeriumi ning rahandusministeeriumiga Kuveidi börsi töö korraldamine. Kuveidi kõrgeimate ehitiste loend Keskpankade loend Karami, Fawaz (22. juuni 2020). "CBK: local banks offered USD 8.9bln-worth credit facilities to businesses in 100 days". Kuwait News Agency. Vaadatud 19. septembril 2020. Al Loughani, Nabeel; Chappell, David (2001). "Modelling the day-of-the-week effect in the Kuwait Stock Exchange: a nonlinear GARCH representation". Applied Financial Economics. 11 (4): 353. DOI:10.1080/096031001300313910. S2CID 155028752. www.cbk.gov.kw – koduleht
Skawa jõgi

Skawa on jõgi Poolas Väike-Poola vojevoodkonnas, Wisła parempoolne lisajõgi. Jõgi saab alguse Lääne-Karpaatides Spytkowice küla lähistelt umbes 700 meetri kõrguselt üle merepinna. Suubub Wisła jõkke Smolice küla lähistel. Skawa jõe pikkus on 96 km, valgala pindala 1160 km². Suuremad jõeäärsed linnad on Jordanów, Maków Podhalański, Sucha Beskidzka, Wadowice ja Zator. 2014. aastal ehitati Świnna Porębas jõele tamm.  Skawa jõgi – pildid, videod ja helifailid Wikimedia Commonsis
Chevrolet Silverado

Eelmise põlvkonna mudelite kohta vaata artiklit Chevrolet C/K. Elektriauto kohta vaata artiklit Chevrolet Silverado EV. Chevrolet Silverado on maastikusuutliku veoauto mudel, mida toodab Chevrolet' margi all Ameerika Ühendriikide autoettevõte General Motors. Esimene Silverado põlvkond tuli müüki 1998. aastal ning oli asenduseks 1959. aastast tootmises olnud Chevrolet C/K mudelile. Neljas Silverado põlvkond jõudis teedele aastal 2019. Chevrolet Silverado on üks Ameerika Ühendriikide populaarsemaid automudeleid, aastatel 1998–2015 müüdi üle 12 miljoni auto. Peamised konkurendid on Ford F-Series, Ram Pickup, Toyota Tundra ja Nissan Titan. Chevrolet Avalanche Chevrolet C/K Chevrolet S-10 Chevrolet Colorado Hübriidsõidukite loend Pikapite loend Worner, Randy (24. detsember 2022). "Chevy Truck Generations, Model Years, And Body Styles By Year (With Chart)". Chevy Geek (Ameerika inglise). Vaadatud 26. aprillil 2023. "Chevrolet Silverado US car sales figures". November 2015. GMC Sierra
Thbilisi metroo

Thbilisi metroo (gruusia თბილისის მეტროპოლიტენი, Thbilisis Metropoliteni) on Gruusia pealinnas Thbilisis asuv metroo. Avati 1966. aastal ja oli neljas metroo Nõukogude Liidu territooriumil. Thbilisi oli üks vähestest linnadest NSV Liidus, kus metroo avati enne selleks vajaliku miljoni elanikuni jõudmist - 1959. aasta rahvaloenduse järgi elas linnas vaid 694 664 inimest, miljonini jõudis linn alles 1979. aasta rahvaloenduseks. Metrool on 2 liini (Gldani-Varkethili ja Saburthalo liin) kokku 22 jaamaga. Metroo kogupikkus on 26,4 km. Thbilisi metroo koduleht (gruusia keeles)
Puchberg am Schneeberg

Puchberg am Schneeberg on vald (Marktgemeinde) Austrias Alam-Austria liidumaal Neunkircheni ringkonnas. See asub Viinist u. 80 km kaugusel. Puchbergi kõrgeim punkt on Schneeberg (2076 m), Alam-Austria kõrgeim mägi. Juba 18. ja 19. sajandil oli Puchberg külastajate seas populaarne sihtkoht. Schneebergi raudtee avamisega sai turism olulisemaks kui põllumajandus, mis traditsiooniliselt oli olnud peamine tuluallikas. Spaa on Alam-Austria üks kuulsamaid turismisihtkohti. Puchbergi varajasest ajaloost on vähe teada. Piirkonda läbis Rooma tee, mida mööda veeti teravilja, veini ja soola. Puchbergi nime mainiti esmakordselt 1260. aastal, viidates Eberhard von Puchperchile. Puchbergi lähedale ehitati keskajal neli linnust, sealhulgas Puchbergi linnus, millest on alles vaid varemed. Küla hävitati 1683. aastal Osmanite vägede poolt Viini lahingu ajal. Kui 1897. aastal avati raudtee Wiener Neustadtist ja hammasratasraudtee Schneebergile, muutus turism oluliseks. Piirkonnast sai suviti linnast põgeneda soovivate Viini kõrgklasside kuurortpiirkond ja see toimib ka tänapäeval looduspuhkusena. Puchbergi linnus - 1204. aasta paiku ehitatud linnus. Selle vanus määrati puidujäänuste dendrokronoloogiliste uuringute põhjal. Kool - kus filosoof Ludwig Wittgenstein oli algkooliõpetajaks. Schneeberg, kõrgeim mägi Alam-Austrias, kuhu pääseb Schneebergi raudteed pidi. Schneebergil asub ka Keisrinna Elisabethi mälestuskirik, mis on ehitatud keisrinna Elisabethi mälestuseks. Järv - Puchbergi kesklinna südames on järv, mida ümbritseb tee ning haljastatud lilled ja taimed. Samuti on välilava. Kaks spaad. Vaade Schneebergi mäele Puchberg vaadatuna Schneebergilt Puchberg am Schneebergi järv Puchberg am Schneebergi raudteejaam Elisabethi kirik ja Schneebergi raudteejaam Schneebergil Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Raach am Hochgebirge

Raach am Hochgebirge on vald (Gemeinde) Austrias Alam-Austria liidumaal Neunkircheni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Shelley Winters

Shelley Winters (sünninimi Shirley Schrift; 18. august 1920 St. Louis, Missouri – 14. jaanuar 2006 Beverly Hills, California) oli USA näitleja, kelle karjääri näitlejana kestis üle seitsme aastakümne. Rollide eest filmides "Anne Franki päevik" ("The Diary of Anne Frank"; 1959) ja "A Patch of Blue" (1965) võitis ta parima naiskõrvalosatäitja Oscari. Oscarile kandideeris ta veel ka filmidega "Koht päikese all" ("A Place in the Sun"; 1951) ja "Poseidoni seiklus" ("The Poseidon Adventure"; 1972), vastavalt parima naispeaosa ja parima naiskõrvalosa kategoorias. Kuldgloobusele kandideeris Winters kuus korda ja ainsal korral võitis ta rolli eest filmis "Poseidoni seiklus" (parim naiskõrvalosa). Tema teised tuntumad rollid oli muuhulgas veel filmides "A Double Life" (1947), "Jahimehe öö" ("The Night of the Hunter"; 1955), "Lolita" (1962), "Alfie" (1966), "Järgmine peatus Greenwich Village" ("Next Stop, Greenwich Village"; 1976) ja "Pete's Dragon" (1977). Lisaks mängis Winters televisioonis ja teatris. Roll antaloogiasarjas "Bob Hope Presents the Chrysler Theatre" tõi talle 1964. aastal Primetime Emmy auhinna. 1990. aastatel mängis ta situatsioonikomöödias "Roseanne". Broadwayl tegi ta kaasa üheksas näidendis, sealhulgas 1943. aastal muusikalis "Oklahoma!". Winters oli abielus neli korda ja tal oli teisest abielust üks laps. Teine abielu oli aastatel 1952–1954 Itaalia näitleja, lavastaja ja stsenaristi Vittorio Gassmaniga ning kolmas abielu aastatel 1957–1960 näitleja Anthony Franciosaga. Shelley Winters. Internet Broadway Database. Vaadatud 09.03.2024 Shelley Winters andmekogus IMDb (inglise)
Daughter

Daughter on Inglismaa indie folk ansambel, mis tegutseb 2010. aastast. Elena Tonra – vokaal. kitarr, bass, klaver Igor Haefeli – kitarr, bass, klahvpillid Remi Aguilella – trummid 2013 "If You Leave" 2016 "Not to Disappear" 2023 "Stereo Mind Game" 2011 - His Young Heart 2011 - The Wild Youth 2014 - 4AD Sessions 2012 – Smother 2013 – Human 2013 – Youth 2015 – Doing the Right Thing 2015 – Numbers 2016 – How 2016 – No Care 2016 – The End 2023 – Be On Your Way 2023 – Party 2023 – Swim Back
Marchandiomyces

Marchandiomyces on klassi Agaricomycetes kuuluv kandseente perekond. Marchandiomyces aurantiacus Marchandiomyces corallinus Marchandiomyces quercinus – end. tamme-oksanahkis Marchandiomyces andmebaasis eElurikkus
Suurepooriline korgik

Suurepooriline korgik (Antrodia mellita) on Fomitopsidaceae sugukonda kuuluv seeneliik. Seen kasvab murdunud haavapuul, moodustab ebakübaraid ja on magusa lõhnaga. Suurepooriline korgik andmebaasis eElurikkus.
Yūko Tsushima

Yūko Tsushima (jaapani 津島 佑子 Tsushima Yūko, pärisnimega 津島 里子 Tsushima Satoko; 30. märts 1947 – 18. veebruar 2016) oli jaapani kirjanik, üks tuntumaid jaapani feministlikke kirjanikke. Ta oli Osamu Dazai tütar. Tsushima isa tegi enesetapu kui tütar oli kaheksakuune. Kui Tsushima oli 13-aastane, suri tema Downi sündroomiga vanem vend. Ta õppis katoliiklikus tütarlastekoolis, seejärel inglise kirjandust Shirayuri naisteülikoolis Chōfus ja hiljem Meiji ülikoolis. Sellal hakkas ta kirjutama. 24-aastaselt avaldas ta oma esimese jutukogu pealkirjaga Shaniku-sai (謝肉祭). 1970. aastal ta abiellus ja loobus tööst Hōsō Bangumi keskuses (放送番組センター, Hōsō bangumi sentā, lühendatult BPCJ). Ta lahutas abielu seitse aastat hiljem. 1985. aastal uppus tema 8-aastane poeg vanni. Yūko Tsushimat on autasustatud arvukate kirjandusauhindadega. Tema teosed on tugevalt autobiograafilised – need käsitlevad kogemusi, mida autor ise läbi elas: isata kasvamine, venna surm, lahutus, üksikema elu, oma lapse surm. Yūko Tsushima suri Tōkyō haiglas 18. veebruaril 2016 68-aastaselt kopsuvähki. 寵児 (Chōji 'Õnnelaps' 1978) 山を走る女 (Yama o hashiru onna 'Mägedes jooksev naine' 1980) 短編選集 (Tampen senshū 'Lasketiir' 1988) 夜の光に追われて (Yoru no hikari ni owarete 'Öövalguse poolt jälitatud', 1990)
James Mason

James Mason on mitme tuntud isiku nimi: James Mason (1849–1905) oli iiri-ameerika maletaja James Mason (1909–1984) oli inglise näitleja James Mason (sündinud 1947) on Austraalia maahokimängija James Mason (sündinud 1952) on Ameerika Ühendriikide natsionaalsotsialist
Kustutame vead

"Kustutame vead" on Eda-Ines Etti neljas album, mis anti välja 2007. aasta detsembris. Albumi esitluskontsert toimus 15. detsembril 2007 klubis Club von Überblingen.
Hank Aaron

Henry Louis Aaron (5. veebruar 1934 Mobile, Alabama – 22. jaanuar 2021 Atlanta, Georgia) oli USA pesapallur. Tema mängupositsioonid parem äärekaitsja (right fielder) ja lööja (designated hitter). Ta mängis Major League Baseballis 23 hooaega (1954–1976), neist 21 esimest hooaega Milwaukee/Atlanta Bravesis ja kaks viimast hooaega Milwaukee Brewersis. Enne MLB-s debüteerimist mängis Aaron mõnda aega mustanahaliste pesapalliliigas. Oma profikarjääri viimasel hooajal oli ta viimane aktiivine mängija, kes oli mänginud mustanahaliste liigas. Aaron osales National League'i tähtede mängule 20 hooajal ja American League'i tähtede mängul ühel hooajal, millega on ta MLB-s enim hooaegadel tähtede mängul osalenud mängija, lisaks on ta enim kordi MLB tähtede mängule valitud mängija (25),. Aastatel 1958–1960 pälvis ta kolmel hooajal järjest Gold Glove Awardi. 1957. aasta hooajal valiti ta National League'i hooaja väärtuslikumaks mängijaks. Ta juhtis kahel hooajal National League'i lööjate arvestuses, neljal hooajal kodujooksude arvestuses ja neljal hooajal RBI arvestuses. Ta püstitas MLB-s kodujooksude rekordi (755), ületades pikka aega Babe Ruthile kuulunud rekordi; Aaroni tulemus jäi ületamatuks 33 aastaks. Aastatel 1955–1973 sai ta igal hooajal kirja vähemalt 24 kodujooksu. Ta on üks kahest mängijast, kes on viieteistkümnel korral hooaja jooksul saanud kirja vähemalt 30 kodujooksu. Aaronile kuuluvad siiani MLB rekordid RBI (2297), extra-base hit '​ide (1477) ja total base '​ide arvestuses. Ta on üks neljast, kes mängijast, kes on vähemalt 17 hooaja jooksul saanud kirja 150 või enam hit '​i. MLB-s hoiab ta teist kohta kodujooksude (755) ja at-bat '​i arvestuses (12 364) ning osaletud mängude poolest (3298) on ta kolmandal kohal. Oma pika ja eduka karjääri jooksul võitis Aaron World Seriesi vaid korra, 1957. aastal Milwaukee Bravesiga. Aaroni peetakse üheks kõigi aegade parimaks pesapalluriks. 1999. aastal nimetas The Sporting News Aaroni saja kõigi aegade pesapalluri seas viiendale kohale. 1982. aastal võeti ta Pesapalli Kuulsuste Halli liikmeks. 2002. aastal pälvis ta Presidendi Vabadusmedali. Braves ja Brewers on igavikustanud Aaroni särginumbri 44. Major League Baseballis oli aastatel 1959–1962 ühe aasta sees kaks tähtede mängu. Sandomir, Richard (15. juuli 2008). "When Midsummer Had Two Classics". The New York Times. Hank Aaron MLB.com lehel Hank Aaron Baseball-Reference.com lehel
Pereportree

"Pereportree" ehk planeetide portree on kujutis Päikesesüsteemist, mille tegi Voyager 1 14. veebruaril 1990 umbes 6 miljardi km (40 aü) kauguselt Maast. Sellel on eraldi Maa, Veenus, Jupiter, Saturn, Uraan ja Neptuun ning osaline taust, mis näitab nende suhtelist asukohta. Pilt on 60 kaadrist koosnev mosaiik. Kujutise koostamiseks kasutatud kaadrid olid viimased fotod, mis on tehtud kummagi Voyageri kosmoseaparaadiga. Pärast fotode tegemist lülitas NASA Voyager 1 kaamera alatiseks välja. Astronoom Carl Sagan, kes kuulus Voyageri pildistamismeeskonda, tegi palju aastaid kampaaniat, et NASA pildistaks Voyageriga väljastpoolt Päikesesüsteemi selle sisemust. Pereportree (MESSENGER) "PIA00451: Solar System Portrait - 60 Frame Mosaic". Photojournal. Vaadatud 9. märtsil 2024. "The Solar System Family Portrait". The Planetary Society. Vaadatud 9. märtsil 2024.
Lukas Weißhaidinger

Lukas Weißhaidinger (sündinud 20. veebruaril 1992) on Austria kettaheitja ja kuulitõukaja. Ta tuli 2011. aasta juunioride Euroopa meistrivõistlustel Tallinnas kettaheites juunioride Euroopa meistriks. 2013. aasta Euroopa sisemeistrivõistlustel Göteborgis ja 2015. aasta Euroopa sisemeistrivõistlustel Prahas osales ta kuulitõukes, kuid kvalifikatsioonist edasi ei pääsenud. 2016. aasta suveolümpiamängudel Rio de Janeiros pääses ta Weißhaidinger kettaheites finaali ja sai kuuenda koha. 2017. aasta maailmameistrivõistlustel Londonis oli ta üheksas. 2018. aasta mais püstitas Weißhaidinger Rehlingenis Austria rekordi 68.98. Euroopa meistrivõistlustel Berliinis võitis ta tulemusega 65.14 Andrius Gudžiuse ja Daniel Ståhli järel pronksmedali. 2019. aasta maailmameistrivõistlustel Dohas heitis ta finaalis 66.82 ja võitis pronksmedali Ståhli ja Fedrick Dacresi järel. Olümpiamängudel Tokyos võitis Weißhaidinger pronksmedali Ståhli ja Simon Petterssoni järel tulemusega 67.07. 2022. aasta maailmameistrivõistlustel Eugene'is sai ta tulemusega 63.98 10. koha. Euroopa meistrivõistlustel Münchenis oli ta 63.02-ga üheksas. 2023. aasta maailmameistrivõistlustel Budapestis sai Weißhaidinger tulemusega 65.54 7. koha. 2024. aasta Euroopa meistrivõistlustel Roomas võitis ta Kristjan Čehi järel hõbemedali tulemusega 67.70. Weißhaidingeri isiklik rekord on 2023. aastal Schwechatis heidetud 70.68. See on ka Austria rekord. Kuulitõukes on tema isiklik rekord 2013. aastal Linzis tõugatud 19.32. Weißhaidingeril on Austras fännklubi Lucky Luky Fanclub. 2021. aastal nimetati tema auks asteroid (341317) Weisshaidinger. "Lukas Weißhaidinger". www.eurosport.com. Vaadatud 8. märtsil 2024. Lukas Weißhaidinger Rahvusvahelise Kergejõustikuliidu kodulehel (inglise)
Lepana

Lepana on mitme koha nimi Eestis. Lepana, Muhu saare põhjaosas asuva Lepanina kohalik nimi Lepana ots Käina lahe idakaldal Lepana salumetsa kohta vaata artiklit Hanikatsi laid
Letsie III

Letsie III (David Mohato Bereng Seeiso; sündinud 17. juuli 1963 Morijas) on Lesotho kuningas 12. november 1990 – 25. jaanuar 1995 ja alates 7. veebruarist 1996. Ta krooniti 31. oktoobril 1997 Maserus. Ta on konstitutsiooniline monarh, kelle kohustused on enamjaolt tseremoniaalsed. Letsie omandas keskhariduse Suurbritannias Ampleforthi kolledžis ja kõrghariduse juristina Lesotho Rahvusülikoolis. Pärast seda jätkas ta õpinguid Bristoli ülikoolis, Cambridge'i ülikoolis ja Londoni ülikoolis. Pärast õpingute lõpetamist 1989 naasis ta Lesothosse. Tema isa oli kuningas Moshoeshoe II, kes pärast Justin Letzing-Lekhanja sõjaväelist riigipööret põgenes 1990 riigist. Pärast seda sai kuningaks Letsie. 1991 korraldas Elias Fisvana-Ramaema uue riigipöörde ja juhtis riigi demokraatlike valimisteni 1993, mile võitis Basoto Kongressipartei. Moshoeshoe tohtis riiki tagasi tulla, ent lihtkodanikuna. Letsie püüdis valitsust veenda oma isa uuesti kuningana tunnustama, ent ebaõnnestunult. Seepeale organiseeris Letsie augustis 1994 sõjaväe toetusel ise järgmise riigipöörde, millega kukutas valitsuse. Uus valitsus ei saavutanud täielikku rahvusvahelist tunnustamist, mistõttu Letse sõlmis eelmise valitsusega kokkuleppe, et nad võivad taas riiki valitsema hakata, kui Moshoeshoe saab taas kuningaks. Ent Moshoeshoe hukkus juba järgmisel aastal autoõnnetuses ja Letsie sai uuesti kuningaks. Letsie abiellus 2000. aastal Karabo Mots'oenengiga. Neil on kaks tütart ja üks poeg: Tema Kuninglik Kõrgus printsess Mary Senate Mohato Seeiso (sündinud 7. oktoobril 2001) Tema Kuninglik Kõrgus printsess 'M'aSeeiso (sündinud 20. novembril 2004) Tema Kuninglik Kõrgus prints Lerotholi David Mohato Bereng Seeiso (sündinud 18. aprillil 2007) Elulugu
Bodhitšarjāvatāra

Bodhitšarjāvatāra (sanskriti keeles bodhicaryāvatāra ‘virgumisteele asumine’; tiibeti keeles byang chub sems dpa’i spyod pa la ’jug pa) on Indias 8. sajandil elanud mahajaana õpetlase Šāntideva teos. Bodhitšarjāvatāra kirjeldab madhjamaka ehk šuunjavaada seisukohalt mahajaana astmelist teed kuue ületava toimingu kaudu, milles eriline rõhk on pandud viimase, ületava mõistmise käsitlemisele. Esile tõstetakse mahajaana kaht olulist aspekti: kaastunnet ja mõistmist. Kaastunde arendamiseks kasutatakse teiste ja enese vahetamise meetodit (para-ātma-parivartana), mis viib isetuse mõistmise ja kogemiseni. Mõistmine tähendab tühjuse mõistmist ning selleni jõudmiseks kasutab Šāntideva kõikide väidete absurdini viimise teed, näidates nii nende olemuslikku tühjust. 10 peatükist koosnev tekst on säilinud nii sanskritis kui ka tiibeti-, hiina- ja mongolikeelses tõlkes. Eriti oluline on Bodhitšarjāvatāra tiibeti budismi geluki koolkonnas kui üks bodhisattva astmelise tee alustekste. Eesti keeles Linnart Mälli tõlkes (1982, 2008). Šāntideva. Bodhitšarjāvatāra Linnart Mälli tõlge. Käesolevas artiklis on kasutatud "Ida mõtteloo leksikoni" materjale.
Ararat Mirzojan

Ararat Mirzojan (armeenia keeles Արարատ Սամվելի Միրզոյան; sündinud 23. novembril 1979 Jerevanis) on Armeenia ajaloolane ja poliitik. Ta on 19. augustist 2021 Armeenia välisminister. Ta sündis aastal 1979 Jerevanis. Aastal 2000 lõpetas ta Jerevani Riikliku Ülikooli ajalooteaduskonna kunstiosakonna. Aastal 2004 lõpetas ta Armeenia Vabariigi Avaliku Halduse Akadeemia riigiametniku, avaliku halduse ja kohaliku omavalitsuse spetsialisti erialal. Aastal 2005 lõpetas ta Armeenia Vabariigi Riikliku Teaduste Akadeemia magistrantuuri, saades ajalooteaduste kandidaadiks. Paralleelselt õpingutega töötas ta nooremteadurina Armeenia Vabariigi Rahvusliku Teaduste Akadeemia Armeenia genotsiidi muuseum-instituudis. Aastatel 2005–2007 oli ta Armeenia Rahvusarhiivi sotsiaalpoliitiliste dokumentide osakonna peaarhivaar. 11. maist 2018 kuni 14. jaanuarini 2019 oli ta Armeenia esimene asepeaminister. 14. jaanuarist 2019 kuni 2. augustini oli ta Armeenia parlamendi spiiker. 19. augustist 2021 on ta Armeenia välisminister. Ta on abielus ja on kahe lapse isa.
Albert II (Monaco vürst)

Albert II (Albert Alexandre Louis Pierre Grimaldi; sündinud 14. märtsil 1958) on Monaco vürst. Tema isa oli Rainier III ja ema Grace Kelly. 2008. aasta veebruaris ning 2011. aasta mais käis ta visiidil Eestis. Ta on osalenud bobisõitjana 1988., 1992., 1994., 1998. ja 2002. aasta taliolümpiamängudel. 23. juunil 2010 teatati Albert II kihlumisest Lõuna-Aafrika Vabariigi endise ujuja Charlene Wittstockiga. Paar laulatati kiriklikult 2. juulil 2011. 30. mail 2014 teatas kuningakoda, et vürst ja tema abikaasa vürstinna Charlene ootavad esimest last. Hakkasid levima spekulatsioonid kaksikutest ning oktoobris teatatigi, et sündimas on kaksikud. 10. detsembril tulid keisrilõikega ilmale tütar ja poeg. Kuigi printsess Gabriella sündis vennast 2 minutit varem, saab troonipärijaks siiski prints Jacques, olles esimene seaduslik meessoost troonipärija. Vürstil on ka kaks väljaspool abielu sündinud last, keda ta on tunnistanud oma lapsena: Jazmin Grace Grimaldi (sündinud 1992) Alexandre Coste (sündinud 2003) President Ilves kohtus Monaco vürst Albert II-ga Foto Monaco vürst Albert II läks lõunapoolusele Elu24.ee, 19. jaanuar 2009